เทราปเทยะ (สันสกฤต: द्रौपदेयाः; ถอดอักษร: draupadeyāḥ; แปลตามศัพท์ว่า “บุตรของเทราปที”) ใช้หมายถึงบุตรชายทั้งห้าของนางเทราปที ได้แก่ ประติวินธยะ (Prativindhya), สุตโสม (Sutasoma), ศรุตกรรมา (Shrutakarma), ศตานิกะ (Shatanika) และ ศรุตเสน (Shrutasena) ซึ่งเป็นตัวละครในมหากาพย์ฮินดูโบราณเรื่อง มหาภารตะ บุตรทั้งห้านี้ถือกำเนิดจากเทราปทีผ่านพี่น้องปาณฑพทั้งห้า ทำให้พวกเขาเป็นพี่น้องร่วมมารดาแต่ต่างบิดากัน เหล่า เทราปเทยะ ถูกพรรณนาว่าเป็นนักรบผู้กล้าหาญ ได้รับการยกย่องว่าเป็น มหารถี พวกเขาเข้าข้างฝ่ายปาณฑพในสงคราม กุรุเกษตร และกล่าวกันว่าสามารถสังหารศัตรูได้เป็นจำนวนมากในสนามรบ แม้ตัวบทจะระบุว่าพวกเขามีพละกำลังและความดุดันสืบทอดมาจากบิดาของตน แต่ในมหากาพย์กลับมีการพรรณนาลักษณะเฉพาะรายบุคคลของพี่น้องทั้งห้าไม่ค่อยมากนัก อย่างไรก็ตาม พวกเขาก็ยังถูกนำเสนอในฐานะนักรบที่น่าเกรงขาม โดยมีนักรบฝ่ายเการพเพียงไม่กี่คนเท่านั้นที่ถูกแสดงว่าสามารถเอาชนะพวกเขาได้ นอกจากจะถูกเรียกว่าเทราปเทยะแล้วพวกเขายังมีอีกชื่อเรียกคือ อุปปาณฑพ(แปลว่า บุตรแห่งปาณฑพ) และ ปัญจากุมาร(แปลว่า บุตรแห่งนางปัญจาลี(อีกชื่อของเทราปที) ประติวินธยะ ประติวินธยะ (IAST: Prativindhya, สันสกฤต: प्रतिविन्ध्य; แปลตามศัพท์ว่า “ส่องประกายดุจดวงอาทิตย์ไปยังเทือกเขาวินธยะ”) หรือ ศรุตวินธยะ (IAST: Śrutavindhya, สันสกฤต: श्रुतविन्ध्य แปลตามศัพท์ว่า “ผู้เกี่ยวข้องกับพุทธิหรือปัญญา”) เป็นบุตรของ ยุธิษฐิระ และ เทราปที และเป็นบุตรคนโตในบรรดาเหล่า Draupadeyas เขาได้รับการพรรณนาว่าเป็นนักรบผู้ชำนาญ สามารถเผชิญหน้ากองทัพได้ดุจเดียวกับ ศักระ (อินทรา) ผู้ถือสายฟ้า ในสงคราม กุรุเกษตร ประติวินธยะได้ต่อสู้กับศกุนิในวันที่ 9 ของสงคราม เขาได้โจมตี อลัมพุษะ (Alambusha) จนหมดสติ และยังได้ช่วยเหลือพระบิดา ยุธิษฐิระ จาก โทรณาจารย์ แสดงให้เห็นถึงความกล้าหาญของตน ในวันที่ 12 เขาได้ต้านทานโทรณาจารย์ซึ่งพยายามจับยุธิษฐิระ ในวันที่ 14 เขาสังหาร ทุรมะเสนะ บุตรของ ทุหศาสัน ซึ่งเป็นหนึ่งในผู้รุมสังหาร อภิมันยุ เพื่อเป็นการล้างแค้น และในคืนวันที่ 14 เขาได้ต่อสู้กับนักรบฝ่ายเการพหลายคนร่วมกับ สุตโสม ผู้เป็นน้องชาย ในวันที่ 15 เขาสกัด อัศวัตถามา ไว้ได้ช่วงหนึ่ง แต่ท้ายที่สุดก็จำต้องล่าถอยหลังจากถูกอัศวัตถามาปราบลง ในวันที่ 16 เขาสังหาร จิตรา กษัตริย์แห่ง อภิสาร ในคัมภีร์ มัตสยะปุราณะ ระบุว่าประติวินธยะได้ครองเมืองชื่อว่าศากละ และเขาได้พบกับดาบสสินีชื่อว่า สุพลา เขาเจอเธอครั้งแรกก็ตกหลุมรักแล้วขอแต่งงาน สุพลาตั้งเงื่อนไขไว้ว่าหากสามารถโต้วาทีกับนางชนะได้นางถึงจะยอมแต่งงาน ด้วยสติปัญญาของประติวินธยะทำให้เขาชนะนางได้ จึงได้นางมาเป็นรานีแล้วสาบานว่าจะมีนางเป็นภรรยาเพียงผู้เดียว พวกเขามีลูกด้วยกันชื่อ เยาเธยะ ชยันตะ และอวัคหะ ในเวอร์ชั่นของหุ่นเชิ่ดชวา(คิดว่าน่าจะอารมณ์เดียวกันกับหนังสะลุง) ประติวินธยะจะเป็นบุตรเพียงคนเดียวของเทราปที เพราะด้วยที่ว่าการนำเรื่องมหาภารตะมาเล่ามันขัดแย้งต่อความชื่อท้องถิ่นอย่างอิสลาม ทำให้การที่เทราปทีมีสามีหลายคนเป็นเรื่องผิดบาป พวกเขาจึงแต่งเนื้อเรื่องให้เทราปทีแต่งงานกับยุธิษฐิระเท่านั้น และมีประติวินธยะเป็นลูกเพียงคนเดียว โดยฉบับนั้นจะมีชื่อว่า ปัญจาวาละ และ ปัญจาวาละ จะได้แต่งงานกับ นางปรีกีวตี ซึ่งเป็นลูกสาวของอรชุน สุตโสม สุตโสม(สันสกฤต: सुतसोम; แปลตามศัพท์ว่า “ผู้สกัดโสมได้” หรือ “ผู้มีความงามดุจดวงจันทร์”) เป็นบุตรของ ภีมะ และ เทราปที และเป็นบุตรคนที่สองในบรรดาเหล่า เทราปเทยะ เขาเป็นผู้ควบคุมกองทัพในสนามรบ และมีความเชี่ยวชาญโดดเด่นทั้งการต่อสู้ด้วย คทา และการยิง ธนู ในวันแรกของสงครามกุรุเกษตร สุตโสมะได้ประลองกับเจ้าชายฝ่ายเการพชื่อ วิกรรณะ เขามีบทบาทสำคัญอย่างยิ่งในสงคราม โดยเกือบสังหาร ศกุนิ ได้สำเร็จ ในวันที่ 12 เขาได้ต่อสู้และหยุด วิวิสมาติ หนึ่งในนักรบฝ่ายเการพ ซึ่งกำลังมุ่งหน้าไปยัง โทรณาจารย์ ในคืนวันที่ 14 เขาได้ต่อสู้กับนักรบฝ่ายเการพหลายคน โดยมีพี่น้องร่วมมารดาคือ ประติวินธยะ เคียงข้าง และในวันที่ 15 เขามีบทบาทสำคัญร่วมกับ ยุธิษฐิระ และเหล่า เทราปเทยะ คนอื่น ๆ ในการยั้บยั้งทุหศาสันและนักรบฝ่ายเการพอีกหลายคน ศตานิกะ ศตานิกะ (IAST: Śatānīka, สันสกฤต: शतानीक; แปลตามศัพท์ว่า “ผู้มีกองทัพหนึ่งร้อย”) เป็นบุตรของ นกุล และ เทราปที และเป็นบุตรคนที่สามในบรรดาเหล่า เทราปเทยะ เขาได้รับการตั้งชื่อตาม ราชฤๅษี ผู้มีชื่อเสียงในราชวงศ์กุรุ บางตำนานเชื่อกันว่าศตานิกะเป็นอวตารของ วิศเวเทวะ หรือ วิศวะเทพ(ไม่ใช่พระวิษณุกรรม ศตานิกะได้รับการแต่งตั้งให้เป็น รองแม่ทัพใหญ่ ภายใต้การบัญชาการของ ธฤษฏัทยมัน(พี่ชายฝาแฝดของเทราปที) ซึ่งเป็นทั้งลุงและอาจารย์ของเขา โดยมีหน้าที่รับผิดชอบด้านการวางแผนวฺยุหะ(กระบวนทัพ)เขาถูกกล่าวว่าเป็นผู้ที่แข็งแกร่งที่สุดในบรรดาเทราปเทยะหรืออุปปาณฑพ มีฝีมือการรอบที่เก่งถึงขั้นเป็นรองผู้บัญชาการและยังมีหน้าตาที่หล่อเหลาที่สุด ศตานิกะได้ทำลายกองทัพของ ภูตกรรม พันธมิตรฝ่ายเการพ รวมทั้งตัวภูตกรรมเองด้วย ในวันที่ 6 ของสงคราม เขาเอาชนะหนึ่งในพี่น้องเการพคือ ทุศกรรณะ ในวันที่ 11 เขาถูก วฤเสน บุตรของ กรรณะ ปราบลง นอกจากนี้ เขายังเอาชนะนักรบฝ่ายเการพ ได้แก่ ชยัตเสน , จิตฺรเสนะ และ ศรุตกรรมัณ รวมทั้งสังหารเจ้าชายแห่งแคว้น กาลิงคะ คนหนึ่ง อีกทั้งในวันที่ 17 ของสงคราม ศตานิกะยังเป็นผู้ก่อความเสียหายอย่างใหญ่หลวงต่อกองทัพฝ่ายเการพอีกด้วย ในตำนานพื้นบ้านของเบงคอล ศตานิกะได้แต่งงานกับ นางภาณุเรขา ซึ่งเป็นลูกสาวของพระกฤษณะกับนางสัตยภามา และนางภาณุเรขาคือภรรยาที่เขารักที่สุด ศรุตเสน ศรุตเสน ศฺรุตเสนะ (IAST: Śrutasena, สันสกฤต: श्रुतसेन; แปลตามศัพท์ว่า “ผู้บัญชาการกองทัพแห่งเหล่าเทวะ”) เป็นบุตรของ สหเทวะ และ เทราปที และเป็นบุตรคนที่สี่ในบรรดาเหล่า Draupadeyas เช่นเดียวกับพระบิดา เขาเป็นผู้มีไหวพริบและสติปัญญาเฉลียวฉลาด ตามการวิเคราะห์เรื่อง มหาภารตะ ในคัมภีร์ Chaturhadi ระบุว่า ในระหว่างสงคราม เขาเคยพ่ายแพ้ให้แก่ ศกุนิ อย่างไรก็ตาม ในวันที่ 14 ของสงครามกุรุเกษตร เขาได้สังหาร ศาละ น้องชายของ ภูริศรวัส นอกจากนี้ ศฺรุตเสนะยังได้ต่อสู้กับนักรบฝ่ายเการพคนอื่น ๆ เช่น ทุศมนรร(บุตรทุหศาสัน) และ ทรมุขะ และสามารถเอาชนะพวกเขาได้ อีกทั้งยังสังหารบุตรของฝ่ายเการพชื่อ เทพวฤทธะ อีกด้วย ศรุตกรรมา ศรุตกรรมา (IAST: Śrutakarma, สันสกฤต: श्रुतकर्म; แปลตามศัพท์ว่า “ผู้เลื่องชื่อในคุณงามความดี”) เป็นบุตรของ อรชุน และ เทราปที และเป็นบุตรคนสุดท้อง ม้าศึกของเขาถูกกล่าวว่ามีสีสันงดงามดุจนกกินปลา(นกกระเต็น) ศรุตกรรมา เป็นนักยิงธนูที่มีความสามารถเช่นเดียวกับบิดา ในวันแรกของสงครามกุรุเกษตร เขาเอาชนะ สุทักษิณะ กษัตริย์แห่งแคว้น กัมโพชะ ได้ และในวันที่ 6 เขายังเอาชนะนักรบฝ่ายเการพชื่อ ชยัตเสน ในการรบ เขาได้ประลองธนูกับ ทุหศาสัน และ อัศวัตถามา อย่างดุเดือด สามารถต้านทานทั้งสองได้อย่างสมศักดิ์ศรี และในวันที่ 16 เขาได้สังหาร ราชาจิตรเสน กษัตริย์อีกองค์หนึ่งแห่งแคว้น อภิสาร การตาย ในคืนสุดท้ายของสงคราม หลังจากการสิ้นชีวิตของ ทุรโยธน์ และความพ่ายแพ้ของฝ่ายเการพ อัศวัตถามา ได้รวบรวมนักรบฝ่ายเการพที่ยังมีชีวิตรอดอยู่เพียงไม่กี่คน ได้แก่ กฤตวรมัน และ กฤปา (กฤปาจารย์) แล้วบุกโจมตีค่ายของฝ่ายปาณฑพ เขาได้สังหาร ธฤษฏัทยุมัน และนักรบสำคัญอีกหลายคนของกองทัพปาณฑพ ขณะที่พวกเขากำลังหลับอยู่ หรือขณะพยายามลุกขึ้นมาต่อสู้ตอบโต้เขา อัศวัตถามาได้สังหารเหล่าผู้คนในค่ายในขณะที่ เทราปเทยะ ทั้งหมดที่ยังหลับอยู่ในขณะนั้น พร้อมกับ ศิขัณฑิน เมื่อพวกเขาออกมาจากที่พักหลังได้ยินเสียงกรีดร้องของทหารคนอื่น ๆ และ เทราปเทยะ กับ ศิขัณฑิน พยายามออกมาต่อสู้กับอัศวัตถามาและสังหารพวกเขาหรือฆ่าในขณะกำลังหลับ ในบางสำนวนของเรื่องเล่า ระบุว่าเขาเข้าใจผิดคิดว่าพวกเขาเป็นพี่น้องปาณฑพทั้งห้า เนื่องจากความมืดมิดของยามค่ำคืน ขณะที่ในอีกบางสำนวนกล่าวว่า เขาจงใจโจมตีทายาทของปาณฑพ เพื่อทำร้ายจิตใจของเหล่าปาณฑพด้วยการทำลายสายตระกูลของพวกเขา ในเวลาต่อมา อัศวัตถามา ถูก พระกฤษณะ สาปแช่งจากการกระทำอันโหดเหี้ยม โดยเฉพาะความพยายามที่จะสังหารทารก ปริกษิต ขณะที่ยังอยู่ในครรภ์ของ อุตตรา(ภรรยาของอภิมันยุ) คำสาปทำให้อัศวัตถามาต้องเร่ร่อนอยู่ในโลกเป็นเวลา 3,000 ปี อย่างโดดเดี่ยว ทนทุกข์จากบาดแผลและฝีหนองที่ไม่อาจรักษาให้หายได้ อย่างไรก็ตาม ในฉบับ ชาดก (Jataka tales) ของมหาภารตะ ระบุว่า ปริกษิต มีอาจารย์ผู้สั่งสอนรวมถึง สุตโสมะ และอย่างน้อย ปรติวินธยะ, ศฺรุตกรฺมะ และศตานิกะ (ซึ่งแม้ใน เสาปฺติกบรรพ หรือ Sauptika Parva จะปรากฏว่าได้รับบาดเจ็บ แต่ไม่ได้เสียชีวิต) ล้วนมีอายุยืนยาวกว่านั้นอย่างชัดเจนในชาดก บุตรสาว ในเรื่องเล่าส่วนใหญ่บุตรของปาณฑพและเทราปทีมักจะพูดถึงแต่ลูกชาย แต่อย่างไรก็ตามในตำนานพื้นบ้านของแถบอินเดียบางที่ ปาณฑพนั้นได้มีลูกสาวกับเทราปทีด้วยได้แก่ สุฐานุ เป็นลูกสาวของ ยุธิษฐิระ กับ เทราปที เรื่องราวของเธอมีแค่ว่าเธอได้แต่งงานกับเจ้าชาย ภาณุ หรือ สวาภาณุ ซึ่งเป็นบุตรของ กฤษณะ กับ นางสัตยภามา ประคาตี เป็นลูกสาวของ อรชุน กับ เทราปที เรื่องราวของเธอมีแค่ว่าเธอได้แต่งงานกับนักปราชญ์คนหนึ่งซึ่งเป็นหลานของภูริศรวัส เรียงลำดับคือ ภูริศรวัสมีลูกสาว 1 คน ชื่อ กุมภกา นางได้แต่งงานกับสัตยชิต ซึ่งเป็นน้องชายของเทราปทีหลังสงคราม(ตอนสงครามสัตยชิตอาจจะยังเด็กอยู่เลยไม่ได้ไปรบ) จากนั้นทั้งสองก็แต่งงานมีลูกกันสองคนซึ่งไม่ปรากฎชื่อ และคนแรกได้แต่งงานกับประคาตี ส่วนลูกสาวคนอื่นๆ ไม่มีที่มาที่ไปและเรื่องราว เพียงแค่ปราฏชื่อคนมาเท่านั้นคือ 1. สัมยุคถนา บุตรสาวของภีมะกับเทราปที 2. ปฤถา บุตรของนกุลกับเทราปที 3. สุมิตรา บุตรของสหเทพกับเทราปที อ้างอิง 1. Draupadeyas 2. উপপাণ্ডব